פארק ממנטו

פארק ממנטו (בהונגרית: Memento Park, בשמו הקודם בהונגרית Szoborpark Múzeum שפירושו פארק מוזיאון הפסלים), הוא מוזיאון פסלים פתוח בפרברי בודפשט. נושא הפארק הוא פסלים, תבליטים ותחריטים מהתקופה הסובייטית, של אישים ורעיונות קומונוסטיים וסוציאליסטיים. לאחר התפוררות ברית המועצות, הוחלט להזיז את הפסלים ממיקומים מרכזיים בהם הוצבו בעבר (כיכרות, פארקים ורחובות מרכזיים בתוך העיר), ולרכזם בפרבר חיצוני של בודפשט. היו פסלים כמו זה של סטלין, שנהרס ב-1956 ולא הוקם מחדש מאז, רק מגפיו שוחזרו לצורך הצבתם בפארק<ref></ref>. פירוש הביטוי Memento, הוא זכור, במובן של להזכיר וגם להזהיר לעתיד, מפני דבר-מה שלילי דוגמת מלחמה<ref></ref>.

== היסטוריה ==
בתום מלחמת העולם השנייה ב-1945, נתפס השלטון בהונגריה על-ידי פוליטיקאים קומוניסטים, בגיבויו של הצבא האדום של ברית המועצות, שכבש את הונגריה. הונגריה הפכה למדינת חסות, "מדינת לוויין" של ברית המועצות<ref></ref>. נבנו מונומנטים שפיארו את המשטר הקומוניסטי, מנהיגיו, הישגיו ורעיונותיו, בחלקם בממדים גדולים מאד. הונגריה לא קיבלה את שלטון העריצות בשלווה ובאוקטובר 1956, פרצה התקוממות<ref></ref> שכונתה "המרד ההונגרי" בעיקר בבודפשט, שבמסגרתו נותצו סמלים קומוניסטיים. ההתקוממות דוכאה באכזריות על-ידי צבא סובייטי שפלש להונגריה, ועל ידי סייעניו ההונגריים. לאחר דיכוי המרד, נמשך תהליך הצבתם של מונומנטים להאדרת שם המשטר. בשנת 1991התפרקה ברית המועצות<ref></ref>, ובבודפשט ניצבו השלטונות החדשים בפני השאלה, מה לעשות עם עם כל פסלי הקומוניזם. בשונה מתרחישים במקומות אחרים של הסרה והעלמת מונומנטים<ref></ref> ואף השמדה, גריסה והתכתה - עיריית בודפשט החליטה על גישה שונה, במסגרתה סולקו הפסלים מכיכרות העיר ורוכזו במקום אחד, הנמצא מחוץ למרכז העיר ומחוץ למוקד תשומת הלב. הפארק תוכנן על ידי הארכיטקט ההונגרי אקוש אלאוד - Ákos Eleőd. לדברי המתכנן, נושא הפארק הוא עריצות השלטון<ref></ref>. הפארק מהווה אמירה גם לגבי דמוקרטיה, שכן רק במשטר דמוקרטי ניתן להקים פארק שנושאו שלטון של עריצות. הפארק נחנך ב-27 ביוני 1993, כשנתיים לאחר שאחרון חיילי ברית המועצות עזב את אדמת הונגריה.

== מבנה הפארק ומוצגיו ==
ממנטו פארק מחולק לשני חלקים עיקריים. החלק הראשון הוא פארק הפסלים, הידוע גם בשם "משפט אחד על עריצות", הלקוח משמו של שיר מאת המשורר ההונגרי דיולה אייש Gyula Illyés<ref></ref>. החלק השני הוא "כיכר העדות", גם הוא ידוע בשמו האחר "כיכר לא היו הדברים מעולם - כיכר להד"ם". הכניסה לפארק הפסלים כרוכה בתשלום, ולכיכר העדות היא חינמית. בפארק 42 מוצגים, פסלים, לוחות, תבליטים, ותחריטים - חלקם בממדי ענק, דבר שהיה מקובל בתרבות הסובייטית.

פסלים: בפארק מוצבים מספר סוגים של פסלים.
* פסלי אישים ומנהיגים קומוניסטיים מברית המועצות דוגמת לנין וגם קרל מרקס ופרידריך אנגלס, וגם פסלי מנהיגים קומוניסטיים מהונגריה, למשל פסלו של בלה קון - Béla Kun.
* פסלים שנושאם שחרור הונגריה מידיי הנאצים, חיילים וגיבורים אחרים של ברית המועצות שהשתתפו בשחרור.
* פסלים ולוחות זיכרון של ערך העבודה, וגיבורים שונים של תנועת העבודה הקומוניסטית, הן הסובייטית והן ההונגרית. סדרה שלמה של פסלים ולוחות המהללים תנועות עבודה דומות במדינות אחרות, כך תנועה אחות מספרד תחת שלטון פרנקו, והתנועה מברית המועצות. בין הפסלים נמצאים גם פסלים ולוחות זיכרון למרטירים, למתנדבים, ולרעיונות עבודה, עמל ודרך חיים קומוניסטית.

בימת המגפיים של סטלין.

בפארק אין ולו פסל אחד של סטלין. לשם השוואה מוצבים בפארק שני פסלי לנין ובנוסף, גם תבליט שלו. בחלק החינמי של הפארק, הוקמה בימת אבן גדולה וגבוהה, ועליה פוסלו זוג מגפיים של סטלין. המגפיים היו חלק מפסל של סטלין, שהיה מוצב בכיכר המצעדים בבודפשט. הפסל עצמו נהרס על ידי המון של מפגינים הונגריים נסערים<ref></ref> ב-23 באוקטובר 1956, ולא שוקם לאחר מכן. גובהו של הפסל היה שמונה מטרים, על בימה שגובהה היה 15 מטרים, כך שראשו של סטלין הביט על העוברים ושבים מגובה עשרים ושלושה מטרים. המפגינים ב-1956 הרסו את הפסל כולו, והמגפיים המוצבים בפארק ממנטו משוחזרים.

טראבאנט
מכונית טראבנט ברחוב בהונגריה. התמונה צולמה לפחות שלוש שנים לאחר שייצור המכונית הופסק, ונסגרו שערי המפעל.
טראבנט הייתה מכונית נוסעים קטנה תוצרת גרמניה המזרחית, עם אבזור מינימליסטי וביצועים חלשים, אך הפכה לנמכרת מאוד בכל המדינות הגרורות של ברית המועצות, עקב זמינותה, מחירה הסביר, והיעדרם של תחליפים ממדינות המערב, עקב קיומו של "מסך הברזל". למעשה, טראבנט הפכה לאחד הסמלים של המשטרים הקומוניסטיים. לכן, מוצגת מכונית כזאת בפארק ממנטו, והוקצתה לה פינה מיוחדת משלה<ref name=":0"></ref>.

קולנוע הצריף

בקולנוע מוצגת יצירה של הקולנוען ההונגרי גאבור ז'יגמונד פאפ - Gábor Zsigmond Papp. הסרט מורכב מארבעה חלקים<ref name=":0" />, הלקוחים מסרטים מקוריים של המשטר הקומוניסטי, שהדריכו בעלי תפקידים בנושאים כמו כיצד להסתיר בעיות ותקלות, דרכים לביצוע חיפושים בבתים, איך לגייס סוכנים, והפעלת רשתות תקשורת אנושיות (כלומר: לחשנים, מלשינים וכדומה).

חנות הכוכב האדום

החנות דומה לחנויות המצויות בכל אתר תיירותי, בה מוכרים העתקי מוצרים שאפיינו את תקופת הקומוניזם, מהעתקים של פוסטרים, דרך כובעים, ועד לכוכבים אדומים שהיו סמלי ברית המועצות.
== תחבורה ==
כתובתו של ממנטו פארק: דרך אגם בלטון (Balaton), פנת רחוב סבדקאי - (Szabadkai), בודפשט 1223. אוטובוסים מספר 150, 101B, 101E, יוצאים מתחנה הסמוכה לתחנת מטרו M4 בקלנפולד (Kelenföld), ליד היציאה לכוון אורמזו (Őrmező). ממקומות אחרים בבודפשט ניתן להגיע בקווי אוטובוס 58, ו-941 מכיכר ז'יגמונד מוריץ ובקווי אוטובוס 141 ו-158 מסבויה פארק<ref></ref>.

אפשר להגיע ברכב פרטי, יש חניה במקום.

== גלריה ==
<gallery widths="200" heights="200" perrow="3">
קובץ:Memento Park.jpg| פסל לנין, בתנוחת נאום אופיינית.
Republic of Councils Monument, Memento Park 2010, Budapest.jpg|פסל מועצת עובדים. הגודל העצום מודגש לפי הדמות העומדת בסמוך.
קובץ:Budapest, Memento Park, munkásmozgalmi emlékmű, 1.jpg| מונומנט תנועת עובדים.
קובץ:Budapest, Memento Park, magyar-szovjet barátság emlékműve, 1.jpg|אנדרט הידידות, ברית המועצות - הונגריה. אזרחים לוחצים ידיים.
קובץ:Budapest, Memento Park, béke őrei emlékmű, 1.jpg|מונומנט שומרי השלום.
קובץ:Budapest, Memento Park, felszabadító szovjet katona, 1.jpg|פסל חייל משחרר של הצבא האדום.
קובץ:Main entrance of the Memento Park.JPG|הכניסה הראשית. משמאל פסל לנין ומימין, מרקס ואנגלס.
קובץ:Lenin Relief at Memento Park.JPG|תבליט של לנין.
קובץ:Laika ac Stalin's Boots (10122158094).jpg|מעמד ופסל המגפיים של סטלין.
</gallery>

== ראו גם ==
* כיכר החירות בבודפשט
* פסל החירות (בודפשט)

== קישורים חיצוניים ==
* 

* 
== הערות שוליים ==

קטגוריה:בודפשט
קטגוריה:גנים ופארקים עירוניים
קטגוריה:הונגריה: היסטוריה